Hbu iyyi a y-ajddig s ufraw nk
ssinf iyyi i w-smmid
is rad ssyafagh i trghi
sslgm iyyi timqqit n nnda
ssinf iyyi i fad
aman n marur ur sar iyyi kkisn
irifi
ssntl iyyi a y-ajddig i tkrkas
hann zdghnt g iti tkssad
ssummr iyyi hati rmigh
tadsa n tkrkad
ssisfiw iyyi a tafukt agharas
irmi iyyi izri tagwmrt
n itran
rmigh tillas
asi iyyi ayajda3 n unamir
irmi iyyi udar
abrid ur ili ttmi
ibri iyyi udar
azru ur sar g igi ihnni
asi iyyi ssayl iyyi
isrann afigh tanirt tqql s iti
is rann afigh afra gh itran
d ubrid gh ur llin ifrgan
is rann afigh tadrfit d izrfan
righ-k akk ttugh a y-akal
ttugh isk gigh a y-afgan
mac hann d hann ad iyyi-d sar ur issaki
mqqar iyyi yagh ingh iyyi umarg nm
a ymmi
Tarwla
Hbu iyyi a y-ajddig s ufraw nk
Comments
-
azul ayouz g tamzwarout i wltmatngh khdouj f tmdyaztadns ola tougas lintga f tskla tamazeghte tanmert
-
Azul ultma khadija Arouhal
Ar km snimmiregh attas attas tanemmirt bahra irghan f tamedyazt ad bahra issusmen!
Hati tarezzift nem tzil tzil tfulki tlaa gh yan uswir yattyen
Ayyuz nem
Gwmam zalhoud
-
zgh uglmim Tawunkt n marrouk aram ttinigh ayyuz nm a khadija f umarg nm lli immaln masd Tutlayt Tamazight tga yat gh Tutlayn n umadal lli ra ddar yili yan imal bahra yattuyn Tutlayt Tamazight Tga yan ill ur ittafn iwtta zund Amarg n khadija lligh llant Tiwlafin Mmimnin fulkinin Adagh immaln zund mayan Aflla ituwri nm imal iwatsn aflla ight inna uzmz Tanmmirt
-
tanmirt nun attas f tannayyin nnun iziln abrid ighzzif nssutr ang afus ghofus afad aybughlo imal ngh awsat iyyi awsghawn ansfalki taskla saynna mmo nufa tanmirt
-
ayuz i oultmatenegh khadija arouhal f tamdyazt ad nss li yi bahra issoussemn aren trouz atg gh imdyazen im9rane .ayuznm
-
Ayyuz nm a ultma Khadija f wafulki yad n umarg d tguriwin ad dranin lli gis yugeln tiwlafin zîlnin, d lli gis ittalsn s yat tgharast ifulkin izlîn isyafatn n ul nm. Ar am ssirimh abrid ighudan h tirra.
Ultmam Fatima Nejjari Tanirt.
-
ayyuz nm awltmanu khadija Arouhal,tamdyazt ad tga
-
azul lala khadija asgas ambarki
-
ayyuz nem awltmanu
tanmirt f tamdyazt ad nm immimn issusumn yusin tugt n isyafatn
cym_Latn kab_Latn nno_Latn kab_Latn kab_Latn taq_Latn scn_Latn cym_Latn lmo_Latn umb_Latn kab_Latn kab_Latn kab_Latn kab_Latn kab_Latn kac_Latn bos_Latn kab_Latn bos_Latn taq_Latn gaz_Latn ilo_Latn kab_Latn kab_Latn kab_Latn kab_Latn cym_Latn kab_Latn kab_Latn lij_Latn kab_Latn cym_Latn eng_Latn unk kab_Latn unk kab_Latn kab_Latn kab_Latn hun_Latn cym_Latn unk kab_Latn unk kab_Latn unk kab_Latn unk kab_Latn hau_Latn unk kab_Latn unk kab_Latn unk hun_Latn taq_Latn